**ՏԵՂԵԿԱՆՔ - ՀԻՄՆԱՎՈՐՈՒՄ**

**ԱՍՏՂԻԿ ԲԱՂԴԱՍԱՐՅԱՆԻՆ ԱՆՀԱՏՈՒՅՑ ՕԳՏԱԳՈՐԾՄԱՄԲ ՏԱՐԱԾՔ ՏՐԱՄԱԴՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով սահմանված կարգավորումների համատեքստում, հիմք ընդունելով համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է վճարային տերմինալ տեղադրելու համար, համայնքի սեփականություն հանդիսացող գ․ Կաթնաղբյուր 3-րդ փողոց 2 հասցեում գտնվող վարչական շենքի 1-ին հարկից 2 քմ մակերեսով տարածք, անժամկետ, անհատույց օգտագործման իրավունքով տրամադրել «Աստղիկ Բաղդասարյան Խաչատուրի» Ա/Ձ-ին, Կաթնաղբյուր, Շղարշիկ և Եղնիկ բնակավայրերի սեփական եկամուտների հավաքագրման աշխատանքները ավելի արդյունավետ կազմակերպելու, ինչպես նաև քաղաքացիների կողմից կատարվող վճարումների համար ժամանակակից և հարմարավետ պայմաններ ստեղծելու նպատակով։

Ելնելով վերոգրյալից, համայնքի ավագանու քննարկմանն է ներկայացվում Աստղիկ Բաղդասարյանին անհատույց օգտագործմամբ տարածք տրամադրելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձին։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է քաղաքացիների վճարումների համար ժամանակակից հարմարավետ պայմանների ստեղծում և սեփական եկամուտների հավաքագրման աշխատանքների բարձրացում։

**ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_\_\_ Տ․ ՍԱՓԵՅԱՆ

(ստորագրություն)